### ÉVES ELLENŐRZÉSI JELENTÉS

Csemő Község Önkormányzatánál 2021. évben végzett

belső ellenőrzésről

**Vezetői összefoglaló**

Az ellenőrzésre vonatkozó jogszabályi felhatalmazást Csemő KözségÖnkormányzatánál Magyarország helyi önkormányzatairól szóló 2011. évi CLXXXIX. törvény, az államháztartásról szóló 2011.évi CXCV. törvény, az államháztartásról szóló törvény végrehajtásáról rendelkező 368/2011. ( XII. 31.) kormányrendelet és a költségvetési szervek belső ellenőrzéséről és belső kontrollrendszeréről szóló 370/2011. (XII. 31.) kormányrendelet (a továbbiakban: Bkr.) nyújtotta.

A közpénzek felhasználásában részt vevő államháztartási szervezetek kötelesek belső ellenőrzési rendszert működtetni abból a célból, hogy bizonyosságot nyújtsanak az általa kiépített és működtetett pénzügyi irányítási és kontroll rendszerek megfelelőségét illetően.

A fenti előírásoknak megfelelve Csemő Község Önkormányzatánál a jegyző külső szakértő bevonásával gondoskodott a jogszabályi előírásoknak megfelelő belső ellenőrzési rendszer kiépítéséről és működtetéséről.

A belső ellenőrzésre az Önkormányzat 2021. évi belső ellenőrzési terve alapján került sor, melynek teljesítéséről - a Bkr. 48. § alapján - jelen, 2021. évi összefoglaló éves jelentés számol be. A belső ellenőrzés feladatellátása a 370/2011. (XII.31.) Korm. rendelet előírásai szerint történt. A gazdálkodás szabályszerűsége, a gazdálkodás szabályszerűségét biztosító kontrollok hatékonysága érdekében a jelentésekben javaslatokat tettem a képviselő testület utólagos tájékoztatása mellett a jegyző, illetve az érintett költségvetési szerv vezetője felé.

A belső ellenőrzés jogszabályi kötelezettségének megfelelően, támogatja a stratégiai célok meghatározását. Módszeresen értékeli, illetve fejleszti a hivatali monitoring, a kontrolling és a minőségbiztosítás hatékonyságát.

A belső ellenőrzés szabályszerűen, az ellenőrzési tervben meghatározott feladatait ellátva működött.

A belső ellenőrzés, mint tevékenység szükségességét nem vitatják az ellenőrzött szervezetek, igény van a szakmai tanácsadásra is egy-egy megoldandó feladat kapcsán.

**I./ A belső ellenőrzés által végzett tevékenység bemutatása önértékelés alapján**

***I./1. Az ellenőrzési tervben foglalt feladatok teljesítésének értékelése, a tervtől való eltérések indoka, a terven felüli ellenőrzés indokoltsága.***

A belső ellenőrzés független, tárgyilagos, bizonyosságot adó és tanácsadó tevékenység, melynek célja, hogy az önkormányzat működését fejlessze és eredményességét növelje.

Az ellenőrzés tárgya döntő részben a szabályozott, szabályszerű és hatékony működés feltételeinek és teljesülésének vizsgálatára irányult.

A belső vizsgálat a vonatkozó jogszabályoknak megfelelően, Csemő Község Önkormányzatának 2021. évi ellenőrzési terve, valamint az ellenőrzési megbízólevelek és ellenőrzési programok alapján történt.

A tervezés és kockázatelemzése kiterjedt minden olyan területre, amely a szabályos és a jogszabályi változásoknak megfelelő működést segíti és kontrollálja. A kockázatelemzés a vonatkozó szakirodalom által javasolt értékelési szempontok alapján lett elvégezve.

A tervezés a polgármester, illetve a jegyző igényeinek figyelembe vételével, kockázatelemzéssel megalapozottan történt.

A kijelölt, ellenőrzési tervben szereplő ellenőrzések végrehajtásra kerültek. Terven felüli ellenőrzést nem végeztem a tartalék napok terhére.

A belső ellenőrzési tevékenység a többi tervpontban az előírtaknak megfelelően valósult meg, az ellenőrzések zavartalanul lezajlottak.

***I./1./a) A tárgyévre vonatkozó éves ellenőrzési terv teljesítése, az ellenőrzés összesítése***

A tárgyévitervezett vizsgálat száma 4 db volt, melyek mindegyike lezárásra került 2021. évben.

2021. évben soron kívüli ellenőrzésre nem került sor. Előző évről, 2020-ról áthúzódó ellenőrzés nem volt.

Csemő Község Önkormányzata és költségvetési szervei tekintetében így 2021. évben 4 db ellenőrzés került lefolytatásra és lezárásra.

*A teljesített ellenőrzés típus szerint a következő volt:*

* 2 db szabályszerűségi és pénzügyi ellenőrzés
* 2 db szabályszerűségi ellenőrzés

Az elvégzett ellenőrzések a következők:

|  |  |  |  |
| --- | --- | --- | --- |
| **Sorsz.** | **Tárgy** | **Cél** | **Módszer** |
|  | A vezetékes- és mobiltelefonok használati rendjének szabályozása, a kapcsolódó nyilvántartások vezetése | Annak megállapítása, hogy a költségvetési szerveknél a vezetékes- és mobiltelefonok használata szabályozott-e, az előírások betartásra kerülnek-e, kapcsolódó nyilvántartások vezetése megfelelő-e. | Dokumentumokon alapuló értékelés, elemző eljárások, mintavétel, tesztelés, Indokolt esetben tételes vizsgálat, személyes konzultáció |
|  | Az önkormányzat bérleti díjakat megalapozó önköltségszámításának vizsgálata | Annak megállapítása, hogy az önkormányzatnál az ellenőrzés alá vont feladatok szabályszerűségét, törvényességét biztosították-e, a gazdálkodás szabályszerűségét biztosító belső kontrollrendszer megfelelően segítette-e a vizsgált feladatok végrehajtását. | Dokumentumokon alapuló belső szabályozottság értékelése, ellenőrzése /elemző eljárások, mintavétel, tesztelés/, értékelések, személyes konzultáció |
|  | Selejtezési feladatok szabályozottságának és a végrehajtás szabályszerűségének ellenőrzése | Annak megállapítása, hogy a selejtezési feladatok helyi szabályozását elvégezték-e, a szabályozás összhangban van-e a helyi sajátosságokkal, a selejtezési feladatok ellátása során a belső szabályzatokban foglalt előírásokat betartották-e. | Dokumentumokon alapuló értékelés, elemző eljárások, értékelések, személyes konzultáció |
|  | A közzétételi kötelezettség jogszabályban előírtak szerinti teljesítésének vizsgálata. | Annak megállapítása, hogy az önkormányzat közzétételi kötelezettségének a jogszabályi előírásoknak megfelelően eleget tesz-e. | Dokumentumokon alapuló értékelés, elemző eljárások, tesztelés, személyes konzultáció |

A belső ellenőr a megállapításokat a vizsgálat tényszerű feltárására alapozta. Az ellenőrzés során a dokumentumok vizsgálatán felül személyes konzultációra is sor került az adott munkafolyamat felelősével.

Az ellenőrzés során a megállapítások jogszabályi és egyéb szakmai szempontok alapján kerültek rögzítésre.

A belső ellenőrzés megállapításai átlagos, illetve csekély jelentőségűnek minősíthetők. Kiemelt jelentőségű, a vezetés részéről azonnali intézkedést igénylő javaslat megfogalmazására nem került sor.

***I./1./b) Az ellenőrzés során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás, vagy hiányosság gyanúja kapcsán tett jelentések száma és rövid összefoglalása.***

Az ellenőrzés során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás, vagy hiányosság gyanúja nem merült fel.

***I./2. A bizonyosságot adó tevékenységet elősegítő és akadályozó tényezők bemutatása***

Az ellenőrzés lefolytatásának személyi és tárgyi akadályai nem voltak.

A belső ellenőr és a vizsgálat alá vont költségvetési szerv, illetve az adott munkafolyamat felelősei az ellenőrzés során összehangolták munkájukat. Minden dokumentum és program hozzáférést a belső ellenőrzés rendelkezésére bocsátottak, ami hozzájárult a hatékonysághoz.

A helyszíni vizsgálatokat – a vizsgált területen dolgozók egyébként is nagy leterheltségére tekintettel - sikerült úgy lebonyolítani, hogy az ellenőrzött területeken a munka folyamatosságát kevésbé akadályozta a vizsgálat.

A vizsgálatokhoz a szükséges anyagot, információt az ellenőrzés megkapta. A hivatal munkatársai segítették az ellenőrzési munkát.

Az ellenőrzés tárgya döntő részben a szabályozott, szabályszerű és hatékony működés feltételeinek és teljesülésének vizsgálata volt.

A jelentéstervezet az ellenőrzött féllel előzetesen egyeztetésre került. A megállapításokkal, javaslatokkal szemben kifogás nem merült fel. Az ajánlások konkrét, gyakorlatban megvalósítható feladatokat tartalmaztak, megfelelő alapot biztosítva a hatékonyabb és szabályos működéshez.

***I./2./a) A belső ellenőrzési egység humánerőforrás-ellátottsága***

A tervekben szereplő feladatok ellátásához szükséges kapacitás rendelkezésre állt. A belső ellenőrzést ellátó belső ellenőrzési vezető képzettségi szintje és gyakorlata megfelel a Bkr.-ben foglalt követelményeknek. A belső ellenőrzési vezető 2021. évben több szakirányú továbbképzésen és szakmai előadáson részt vett. Az Áht.70.§ (4) bekezdésben meghatározott engedéllyel rendelkezik (belső ellenőri regisztrációs száma:5112080)

***I./2./b) A belső ellenőrzési egység és a belső ellenőrök szervezeti és funkcionális függetlenségének biztosítása ( Bkr. 18 – 19. §-a alapján )***

A belső ellenőrzés funkcionális függetlensége 2021. évben teljeskörűen biztosított volt. A belső ellenőrzést a szervezettől független vállalkozás látja el. A belső ellenőr nem vett részt olyan tevékenységek ellátásában, amelyek a szervezet operatív működésével kapcsolatosak.

***I./2./c) Összeférhetetlenségi esetek***

2021. évben a megbízással, illetve az egyes ellenőrzéssel kapcsolatban összeférhetetlenségi helyzet nem merült fel.

Az ellenőrzési vezető és az ellenőrzött költségvetési szerv között jogszabályban nevesített összeférhetetlenség nem állt fenn.

***I./2./d) A belső ellenőri jogokkal kapcsolatos esetleges korlátozások bemutatása***

2021. évben a a Bkr. 25. § a)-e) pontjaiban megfogalmazott jogosultságokkal, belső ellenőri jogokkal kapcsolatban korlátozás nem merült fel.

***I./2./e) A belső ellenőrzés végrehajtását akadályozó tényezők***

A belső ellenőrzés végrehajtását akadályozó tényező nem volt. Az együttműködés az ellenőr és az ellenőrzött egységek között megfelelő, segítőkész volt. Az ellenőrzések jó munkakapcsolatban zajlottak.

***I./2./f) Az ellenőrzés nyilvántartása***

A belső ellenőrzési vezető a Bkr.50.§ szerinti nyilvántartást vezet az elvégzett belső ellenőrzésekről, Az ellenőrzés teljes iratanyagának megőrzése a Hivatalban évenként, illetve elkülönítetten, nyomon követhető formában történik. A megbízólevél, ellenőrzési program és vizsgálati jelentés egy példánya az irattárba kerül.

***I./2./g) Az ellenőrzési tevékenység fejlesztésére vonatkozó javaslatok***

Kiemelt elvárás a belső ellenőrzés felé, hogy tevékenységének segítenie kell az önkormányzatot a jelentős kockázatnak kitett területek feltárásában, azok értékelésében. Hozzá kell járulnia a kockázatkezelési és a kontroll rendszerek javításához, különös tekintettel a pénzügyi és működési információk megbízhatóságára és teljességére, a működés eredményességére és hatékonyságára, a vagyon megóvására, a jogszabályok, szabályzatok és a szerződésekben foglaltak betartására.

A kockázati tényezők kiértékelése alapján kiemelt ellenőrzési szempontnak kell tekinteni továbbiakban is azon szervezeti egységek ellenőrzését, ahol az előző években még belső ellenőrzés nem volt, illetve az előző évi megállapítások vonatkozásában utóellenőrzések szükségesek.

E mellett kiemelt feladatnak tekintendő a polgármesteri hivatal gazdasági döntéseinek segítését célzó ellenőrzések elvégzése, különösen a feladatellátás finanszírozása, a saját bevételi lehetőségek feltárása érdekében.

A belső ellenőrzésnek megfelelő időt kell biztosítani az esetleges pótfeladatok végrehajtására is. A meghatározott ellenőrzéseket úgy kell elvégezni, hogy a szükséges ellenőrzési napok mellett tartalék is szerepeljen az előre nem látható, soron kívüli ellenőrzésekre.

***I./3. A tanácsadó tevékenység bemutatása***

A belső ellenőrzés keretében tanácsadás is történt az év folyamán, eseti jelleggel, a szakmai kérdés felmerülésekor.

Főként a számviteli és pénzügyi munkát segítő tanácsadások történtek (adóváltozások tájékoztató, gépjárműadó bevétel, követelések, túlfizetések könyvelésének változása azzal összefüggésben, hogy a gépjárműadóval kapcsolatos adóztatási feladatokat 2021. január 1-től az önkormányzati adóhatóságok helyett a NAV látja el, óvoda belső szabályozottságával kapcsolatban felmerült kérdések megbeszélése).

**II. A belső kontrollrendszer működésének értékelése ellenőrzési tapasztalatok alapján**

***II./1. A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok***

A vizsgálati jelentéstervezetek minden alkalommal egyeztetésre kerültek. Indokolt esetben a szükséges módosítás elvégzése után, a vizsgálati jelentés polgármesteri és jegyzői jóváhagyással véglegessé vált.

Kidolgozott nyomon követési eljárás nincs. Az éves tervezéskor a korábban elvégzett vizsgálatok eredményeként megfogalmazott intézkedések számba vétele is megtörténik, mely indokolt esetben az utóvizsgálat szükségszerűségét meghatározza. A határidőkről, végrehajtásról és hasznosulásról az utóvizsgálatok mellett az ellenőrzöttek kötelező beszámolója nyújthat információt.

Kiemelt megállapítás megfogalmazására nem került sor.

***II./2. A belső kontrollrendszer öt elemének értékelése***

***1. Kontrollkörnyezet***

Az Áht és a Bkr. előírásainak megfelelően a költségvetési szerv vezetője köteles olyan kontrollkörnyezetet kialakítani, amelyben:

* világos a szervezeti struktúra,
* egyértelműek a felelősségi, hatásköri viszonyok és feladatok,
* meghatározottak az etikai elvárások a szervezet minden szintjén,
* átlátható a humánerőforrás-kezelés.

Ezen elvek érvényesülését a belső szabályzatoknak biztosítania kell.

Az ellenőrzés által elvégzett vizsgálatok eredményeként a külső körülményekre is tekintettel megfelelőnek ítélhető a kontrollkörnyezet minden területe, a célok és szervezeti felépítés, feladat- és hatáskörök, folyamatok meghatározása és dokumentálása, humán erőforrás, etikai értékek és integritás, a működés és feltételeinek intézményi szabályos és szabályozott biztosítása.

A jogszabálykövetés a gyakori szabályozóváltozások miatt fokozott terhet jelent a belső szabályozásban és annak gyakorlati alkalmazásában, amit esetenként befolyásol a gyakorlat és a szabályozás aszinkronja. Bizonyos területek vonatkozásában a megállapítások arra mutatnak, hogy a belső ellenőrzési pontok, vagy folyamatok rendszerét nem minden esetben működtetik, illetve követik nyomon megfelelően.

***2. Integrált kockázatkezelési rendszer***

A kockázati tényezők figyelembevételével évente kockázatelemzést kell végezni és ez alapján az integrált kockázatkezelési rendszert aktualizálni kell.

A kockázatelemzés során fel kell mérni és meg kell állapítani a költségvetési szerv tevékenységében, gazdálkodásában rejlő kockázatokat. A kockázatkezelés keretében meg kell határozni az egyes kockázatokkal kapcsolatos intézkedéseket és megtételük módját. A szervezet működésében rejlő kockázatos területek kiválasztását az államháztartásért felelős miniszter által kiadott módszertani útmutató segíti.

A belső ellenőrzés tervezése kockázatelemzés alapján történik.

Az önkormányzati, illetve a hivatali és intézményi szintű kockázatelemzés rendje kialakítás alatt van.

**A** kockázatkezelés értékeléséhez a következő tényezők vizsgálata nyújt segítséget**:**

- A kockázatok meghatározása és felmérése

- A kockázatok elemzése

- A kockázatok kezelése

- A kockázatkezelés teljes folyamatának felülvizsgálata

- Csalás, korrupciós kockázat értékelése

**3.** ***Kontrolltevékenységek***

A költségvetési szervek vezetői kötelesek a szervezeten belül kontrolltevékenységeket kialakítani, melyek biztosítják a kockázatok kezelését, hozzájárulva a szervezet céljainak eléréséhez.

A költségvetési szervek vezetői kötelesek a költségvetési szerv belső szabályzataiban legalább az alábbiakat szabályozni:

* engedélyezési és jóváhagyási eljárások,
* az információkhoz való hozzáférés,
* fizikai kontrollok (hozzáférés az eszközökhöz),
* beszámolási eljárások.

Az ellenőrzött területeken a kontrolltevékenységek még nem működtek teljeskörűen, de a feladatkörök szétválasztása, a feladatvégzés folytonossága biztosított.

**4.** ***Információ és kommunikáció***

Biztosítani kell, hogy a megfelelő információk a megfelelő időben eljussanak az illetékes szervezethez, szervezeti egységhez, illetve személyhez.

Az információs rendszerek keretében a beszámolási rendszereket úgy kell működtetni, hogy azok hatékonyak, megbízhatóak és pontosak legyenek, a beszámolási szintek, határidők és módok világosan meg legyenek határozva.

Az önkormányzat, illetve a hivatal a kapcsolódó szabályzatokkal rendelkezik, az információk áramoltatásához az információs technológiát használja.

**5**. ***Monitoring***

A monitoring rendszer működtetése során lehetővé kell tenni, hogy az önkormányzat költségvetési szerveinek tevékenységét, a célok megvalósítását a vezetés és az ellenőrző szervek folyamatosan nyomon tudják követni. A költségvetési szerv monitoring rendszere az operatív tevékenységek keretében megvalósuló folyamatos és eseti nyomon követésből áll.

A belső ellenőrzés kiemelt feladata a jövőben a tevékenységén keresztül elősegíteni a belső kontrollrendszerek és a monitoring minőségének javítását.

A belső kontrollrendszer működéséről a beszámolás a belső ellenőrzési jelentések és az éves összefoglaló ellenőrzési jelentésben történik. A monitoring részletes értékelését jelen beszámolóban leírtak tartalmazzák.

**III. Az intézkedési tervek megvalósítása**

2021. évben intézkedési terv készítésére köteles belső ellenőrzési javaslatok kerültek megfogalmazásra..

Az ellenőrzési megállapítások, javaslatok elfogadottak, ezért az intézkedési tervek készítése, felelősök, határidők kijelölése, változatlanul biztosított.

Az ellenőrzési jelentések megállapításai megalapozottak voltak, hozzájárultak a vezetői intézkedések megalapozásához.

Az intézkedési terveket a szükséges intézkedések végrehajtásáért felelős személyek és a vonatkozó határidők megjelölésével készítették el. Az intézkedési tervekben az egyes feladatokhoz kapcsolódó határidőket úgy határozták meg, hogy azok számon kérhetők legyenek.

**Az ellenőrzési jelentések fontosabb megállapításai, következtetései és javaslatai a következők:**

1. **A vezetékes- és mobiltelefonok használati rendjének szabályozása, a kapcsolódó nyilvántartások vezetése**

Az önkormányzatnál és költségvetési szerveinél a mobiltelefonok használata megfelelően szabályozott. A vezetékes telefonszolgáltatás magáncélú használat elszámolási rendszerét az alkalmazott gyakorlatnak és az Szja tv. rendelkezéseinek megfelelően szükséges szabályozni.

A gazdálkodás szabályszerűsége, valamint a szabályszerűséget biztosító kontrollok hatékonysága érdekében javaslom:

* a belső szabályzat módosítását, mely során a vezetékes telefonszolgáltatás magáncélú használatának rendszerét ki kell alakítani, összhangban az SZJA tv rendelkezéseivel,
* a mobiltelefonok telefonhasználati költségét a szabályzatban előírt gyakorisággal számlázzák ki.

1. **Az önkormányzat bérleti díjakat megalapozó önköltségszámításának vizsgálata**

Összességében megállapítható, hogy az önkormányzatnál az önköltségszámítás rendszere szabályozott. A bérleti díjakat megalapozó önköltségszámítások a jelentés 3. pontjában felsorolt kivételekkel a szabályzatnak megfelelően készültek el.

Az önköltségszámítás folyamatainak szabályszerűsége, a szabályszerűséget biztosító kontrollok hatékonysága érdekében javaslom**:**

* az önköltségszámítási szabályzat mellé csatolják az érintettek aláírásával ellátott megismerési záradékot,
* az önköltségszámítási szabályzat aktualizálását a bekövetkezett jogszabályi változásoknak megfelelően,
* a kalkulációból tűnjön ki, hogy milyen bizonylatok, okmányok felhasználásával készült,
* az új bérleti szerződések megkötését megelőzően minden esetben végezzenek előkalkulációt a bérleti díj megállapításához,
* az elvégzett utókalkulációk alapján a bérleti díjakat, továbbá ezzel összefüggésben az önkormányzati tulajdonú szolgálati lakásokról és lakbérekről szóló rendeletüket vizsgálják felül.

1. **Selejtezési feladatok szabályozottságának és a végrehajtás szabályszerűségének ellenőrzése**

Összességében megállapítható, hogy az önkormányzatnál és költségvetési szerveinél a selejtezési feladatok megfelelően szabályozottak. A selejtezési eljárások lefolytatása a selejtezési és hasznosítási szabályzatban előírtak szerint történt.

A selejtezési folyamatok szabályszerűsége, a szabályszerűséget biztosító kontrollok hatékonysága érdekében javaslom:

* csatolják a szabályzat mellé az immateriális javak, tárgyi eszközök, készletek selejtezésénél használatos dokumentumok mintáját.

1. **A közzétételi kötelezettség jogszabályban előírtak szerinti teljesítésének vizsgálata.**

Összességében megállapítható, hogy az önkormányzatnál a közzétételi kötelezettséget megfelelően szabályozták. Az információs önrendelkezési jogról és az információszabadságról szóló 2011. évi CXII. tv. 1.sz. melléklete szerinti közzétételi kötelezettségnek a jelentés 2.1. sz. táblázatában részletezett kivételekkel eleget tettek.

A közzétételi kötelezettség folyamatainak szabályszerűsége, a szabályszerűséget biztosító kontrollok hatékonysága érdekében javaslom:

* a közérdekű adatok megismerésére irányuló kérelmek intézésének, továbbá a kötelezően közzéteendő adatok nyilvánosságra hozatalának rendjéről szóló szabályzat mellé megismerési záradék csatolását,
* az egységes közadatkereső rendszerre, a központi elektronikus jegyzékre mutató hivatkozás feltüntetését az önkormányzat honlapján,
* az Infotv. 1. sz. melléklete szerinti adatok teljeskörű közzétételét, illetve ezzel egyidejűleg azok feltöltését az egységes közadatkereső rendszerbe ([www.kozadat.hu](http://www.kozadat.hu/))

Csemő, 2022. február 14.

Jóváhagyta:

………………………

jegyző

Készítette: Baloghné Kovács Magdolna

belső ellenőrzési vezető