

**Tárgy: Önkormányzatok rendkívüli**

**támogatására kiírt pályázat benyújtása**

**E L Ő T E R J E S Z T É S**

**Csemő Község Képviselőtestületének**

**2022. május 31-én tartandó ülésére**

**Tisztelt Képviselő-testület!**

A szociális célú tűzifa pályázatunk 2021. évi elszámolása kapcsán az Államkincstár BPM-ÁHI/687-219/2022. számú értesítése közel másfél millió forint és kamatai visszafizetést írt elő - határidő túllépése miatt.

Az értesítésre megkerestük a kiíró Belügyminisztériumot, ahol elismertük a kiszállítás néhány napos csúszását és magyaráztuk a határidő túllépésének okát, kértük a visszafizetési kötelezettség elengedését. A válasz szerint a késésünk miatt nem tekinthetnek el a visszafizetésről, viszont javaslat érkezett arra vonatkozóan, hogy az önkormányzatok rendkívüli támogatására kiírt pályázatra nyújtsunk be igényt.

Röviden a történeti tényállás:

2014-től a rászorulók további segítésére az önerő és a szállítás mellett a tűzifát fűrészelve kapják meg a helyiek.

A 2021-es pályázati fordulóban soha nem volt mértékben (átlag 90 m3-t nyertünk a korábbi években) 356 m3 erdei köbméter beszerzésére kaptunk támogatást.

Gondjaink voltak a többlet önerő biztosítása mellett a mennyiség beszerzésével is, ugyanakkor a korábbi évek gyakorlatán sem kívántunk változtatni és az elmúlt télen is fűrészelve szállítottuk házhoz a tűzifát. Ezt csak úgy tudtuk kivitelezni, hogy már november hónaptól minden hétvégén társadalmi munkáztunk, a januári kiszállítás során helyi vállalkozókat vontunk be, mert a jogosultak túlnyomó többsége 6-12 kilométerre lakik a központtól, így az átlagnál jóval hosszabb szállítási idővel kellett számolnunk a közel négyszeres mennyiség mellett.

Gondjai akadtak a bejegyzett erdőgazdálkodónak is január hónapban, a vírushelyzet miatt hetekre leállt a termelés és a beszállítás is.

Gondokkal küzdöttünk a megvalósítás során, de teljesítettünk!

Hozzátettük a pályázati támogatáshoz a megnövelt önerőt, saját kiegészítő forrást biztosítottunk a beszerzéshez, kiszállítottunk. Minden igyekezetünk mellett, ha csak néhány nappal is, de túlléptük a határidőt - elismerem! Ennek oka az volt, hogy az utolsó szállítmány két nappal a határidő lejárta után érkezett a telephelyre.

.

Ugyanakkor a támogatást igazoltan és célhoz kötötten használtuk fel, többmillió forintos mértékű önerővel és saját erővel kiegészítve - így rendkívül méltánytalannak tartom büntetésként a visszafizetés elrendelését.

*A visszafizetés elrendelésével – helyi adóbevétel hiányában, nem tervezett és fedezet nélküli kiadás miatt – az idei évi pályázati fordulóban való részvételünk válik bizonytalanná.*

*Az állami támogatás mellett az önkormányzat is kiveszi a részét ebből a feladatból.*

A fentiek miatt kérem és javaslom az alábbi határozati javaslat elfogadását:

**…../2022. (05. 31.) határozat**

**Csemő Község Önkormányzatának Képviselő-testülete**

**a belügyminiszter és a pénzügyminiszter által meghir-**

**detett, a Magyarország 2022. évi központi költségvetésé-**

**ről szóló 2021. évi XC. törvény 3. melléklete szerinti ön-**

**kormányzatok rendkívüli támogatása jogcímen pályáza-**

**tot nyújt be a 2021. évi szociális célú tűzifa pályázatának**

**elszámolásából eredő 1.447.800.- Ft visszafizetési kötele-**

**zettségének biztosítására.**

**A pályázat benyújtásával megbízza a polgármestert.**

**Határidő: azonnal.**

**Felelős: polgármester.**

Csemő, 2022. május 25.

Dr. Lakos Roland

polgármester