

**Tárgy: A Duna-Tisza közi Hulladékgazdálkodási és Környezetvédelmi Önkormányzati Társulás Társulási Megállapodása módosítása**

**E L Ő T E R J E S Z T É S**

**Csemő Község Képviselőtestületének**

**2022. május 31-én tartandó ülésére**

**Tisztelt Képviselő-testület!**

Önkormányzatunk a hulladékgazdálkodással kapcsolatos önkormányzati feladatok ellátására, további 100 településsel közösen létrehozta a Duna-Tisza Közi Hulladékgazdálkodási és Környezetvédelmi Önkormányzati Társulást (a továbbiakban: Társulás).

A Társulás létrehozására irányuló Társulási Megállapodás (a továbbiakban: Megállapodás) IX. 1.2. pontja szerint a Társulási Tanácsban a Társulás tagjait a Tagok képviselő-testületei által delegált polgármesterek, vagy alpolgármesterek, vagy helyi önkormányzati képviselők képviselik.

„A Társulási Tanács tagjának megbízatása legfeljebb önkormányzati tisztsége megszűnéséig, vagy delegálása - valamennyi általa képviselt Tag képviselő-testülete által történő - visszavonásáig szól.”

A Megállapodásban rögzítettek szerint Kecskemét Megyei Jogú Város Önkormányzatát dr. Szeberényi Gyula Tamás alpolgármester képviselte.

Dr. Szeberényi Gyula Tamás alpolgármestert az országgyűlési képviselők 2022. évi általános választásán, 2022. április 3-án a Bács-Kiskun megyei 2. számú országgyűlési egyéni választókerület képviselőjévé választották meg.

Dr. Szeberényi Gyula Tamás mandátumának megszerzésére tekintettel 2022. április 29. napjával az önkormányzati képviselői megbízatásáról és alpolgármesteri tisztségéről lemondott, így önkormányzati tisztsége és társulási tanácsi tagsága is megszűnt.

Kecskemét Megyei Jogú Város Önkormányzatának Közgyűlése 2020. május 19-én megtartott ülésén a Társulási Tanácsban fentiek miatt megüresedett képviseletével prof. dr. Sztachó-Pekári István alpolgármestert bízta meg.

A fentiek szerinti személyi változás alapján módosítani szükséges a Megállapodást is, tekintettel arra, hogy az tartalmazza azon önkormányzati tisztségviselők felsorolását, akik a Társulási Tanács tagjaként képviselik a Megállapodás szerinti egyes tagönkormányzatokat.

Tekintettel arra, hogy dr. Szeberényi Gyula Tamás töltötte be az eddigiekben a Társulási Tanács elnöki tisztségét is, a fenti változásokkal a Társulási Tanács elnöki tisztsége is megüresedett. A Megállapodás alapján az elnököt a Tanács tagjai egymás közül választják meg.

Amíg erre sor kerül, addig a Társulási Tanács alelnöke, dr. Csáky András, Cegléd Város polgármestere, akadályoztatása esetén pedig a Tanács további alelnökei, Bencze István, Dömsöd város polgármestere, Dorner Gábor, Nagykáta város polgármestere, valamint Németh István, Solt város polgármestere látja el az elnöki feladatokat.

Kérem a Tisztelt Képviselő-testületet, hogy a változásokra tekintettel szükséges Társulási Megállapodás módosítását a mellékelt tervezet szerint elfogadni szíveskedjen annak megjegyzésével, hogy a módosítás akkor lesz hatályos, ha azt a Társulást alkotó 101 önkormányzat mindegyike elfogadja.

Figyelemmel fentiekre, az aláűbbi határozati javaslatot terjesztem a T. Képviselő-testület elé:

**…/2022. (05. 31) határozat**

**Csemő Község Önkormányzatának Képviselő-testülete** a **Duna-Tisza közi Hulladékgazdálkodási és Környezetvédelmi Önkormányzati Társulás Társulási Megállapodásának III. számú módosítását a melléklet szerinti tartalommal elfogadja.**

**Határidő: azonnal**

**Felelős: polgármester**

Csemő, 2022. május 25.

Dr. Lakos Roland

polgármester