

**Előterjesztés**

**Csemő Község Önkormányzata Képviselő-testületének**

**2022. május 31-én tartandó ülésére**

Tárgy: Az egészségügyi alapellátási körzetek megállapításáról szóló önkormányzati rendelet megalkotása

Tisztelt Képviselő-testület!

A Pest Megyei Kormányhivatal Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 132. §. (1) bekezdés a.) pontjában biztosított hatáskörében eljárva törvényességi felhívással élt Csemő Község Önkormányzata Képviselő-testületével szemben jogalkotási kötelezettség elmulasztásában megnyilvánuló törvénysértés miatt.

A törvényességi felhívás arra irányult, hogy az egészségügyi alapellátásról szóló 2015. évi CXXIII. törvény (a továbbiakban: Eatv.) 6. §. (1) bekezdése alapján önkormányzati rendeletben kell megállapítani az egészségügyi alapellátási körzeteket.

A Mötv. 13. §. (1) bekezdés 4. pontja, valamint a 23. §. (5) bekezdés 9. pontja a települési önkormányzat feladataként határozza meg az egészségügyi alapellátás biztosítását.

Az önkormányzatok egészségügyi alapellátással kapcsolatos feladatait az Eatv. az alábbiak szerint állapítja meg:

„5. § (1) A települési önkormányzat az egészségügyi alapellátás körében gondoskodik:

1. a háziorvosi, házi gyermekorvosi ellátásról,
2. a fogorvosi alapellátásról,
3. az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról,
4. a védőnői ellátásról, és
5. az iskola-egészségügyi ellátásról.”

Az Eatv. 5. § (19 bekezdés a.)-e.) pontjaiban meghatározott valamennyi egészségügyi alapellátás körzeteit az Eatv. §. § (1) bekezdése alapján önkormányzati rendeletben kell szabályozni:

„6. § (1) A települési önkormányzat képviselő-testülete – a Kormány által kijelölt praxiskezelő által megadott szempontokat figyelembe véve – rendeletben megállapítja és kialakítja az egészségügyi alapellátások körzeteit. Több településre is kiterjedő ellátás esetén a körzet székhelyét az érintett települési önkormányzatok erre irányuló megállapodásban határozzák meg.”

Az Eatv. 5. § (2) bekezdése szerint az önkormányzati rendelettel kapcsolatban ki kell kérni a háziorvosok és a védőnők véleményét. A 6. § (2) bekezdés alapján az (1) bekezdés szerinti körzetek megállapítása és kialakítása során ki kell kérni az alapellátásért felelős országos módszertani intézet (Országos Kórház Főigazgatóság)– védőnői ellátás esetén az országos tisztifőorvos -, valamint a működési engedély kiadására hatáskörrel rendelkező egészségügyi államigazgatási szerv (PMKH Ceglédi Járási Népegészségügyi Osztály) véleményét is.

A fentiek alapján az előterjesztés mellékletét képező rendelet-tervezetet megküldtem véleményezésre dr. Takács Róbert és dr. Horváth Zsófia háziorvos, dr. Megyeri Katalin házi gyermekorvos, dr. Szabó Levente fogorvos, Dobóczi Anikó és Tolnai Tünde védőnő, valamint az Országos Kórházi Főigazgatóságnak, az Országos Tisztifőorvosnak és a Pest Megyei Kormányhivatal Ceglédi Járási Hivatal Népegészségügyi Osztályának, a járási vezető védőnőnek.

Az időközben megérkezett szakhatósági vélemények a rendelet-tervezettel kapcsolatban kifogást nem emeltek, megalkotását támogatták.

A rendelet-tervezetbe a korábban képviselő-testületi határozatokkal megállapított háziorvosi, gyermekorvosi, fogorvosi, védőnői körzetek kerültek beemelésre, nem tartalmaz semmilyen új elemet.

A fentiek alapján kérem a Tisztelt Képviselő-testületet, hogy az egészségügyi alapellátási körzetekről szóló önkormányzati rendelet-tervezetet megtárgyalni és elfogadni szíveskedjenek.

Csemő, 2022. május 13.

Dr. Lakos Roland

polgármester

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) és (2) bekezdései alapján**

Társadalmi, gazdasági hatás: a rendelet megalkotása számottevő társadalmi gazdasági hatással nem jár, a tervezetben foglalt szabályozás megalkotásával jogszabályi kötelezettségének tesz eleget a Képviselő-testület.

Költségvetési hatás: költségvetési hatása nincs.

Környezeti, egészségügyi hatás: a rendelet megalkotása közvetlen környezeti és egészségügyi következményekkel nem jár.

Adminisztratív terheket befolyásoló hatás: a feladat adminisztratív többletteherrel nem jár.

A jogszabály megalkotásának szükségessége, a jogalkotás elmaradásának várható következményei: A feladatra vonatkozóan a rendelet megalkotásának elmaradási törvényességi felügyeleti eljárást von maga után.

A rendelet alkalmazásához szükséges személyi, szervezeti, tárgyi és pénzügyi feltételek: rendelkezésre állnak.

**Általános indokolás**

Az egészségügyi alapellátásról szóló 2015. évi CXXIII. törvényt (a továbbiakban: Eatv.) a 2015. augusztus 01. napjától az önkormányzatok egészségügyi alapellátással kapcsolatos feladatait az Eatv. állapítja meg az alábbiak szerint:

„5. § (1) A települési önkormányzat az egészségügyi alapellátás körében gondoskodik:

1. a háziorvosi, házi gyermekorvosi ellátásról,
2. a fogorvosi alapellátásról,
3. az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról,
4. a védőnői ellátásról, és
5. az iskola-egészségügyi ellátásról.”

Az Eatv. 5. § (1) bekezdés a.)-e.) pontjaiban meghatározott valamennyi egészségügyi alapellátás körzeteit az Eatv. 6. §. (1) bekezdése alapján önkormányzati rendeletben kell szabályozni.

**Részletes indokolás**

1. §

A rendelet hatályát tartalmazza.

1. §

A felnőtt háziorvosi körzetre és a gyermek háziorvosi körzetre vonatkozó rendelkezéseket tartalmazza.

1. §

A rendelési időn túli ügyeleti ellátást határozza meg.

1. §

A védőnői körzetekre vonatkozó rendelkezéseket tartalmazza.

1. §

Az alapellátást végző fogorvosi körzetet határozza meg.

1. §

Az iskola-egészségügyi feladatokat tartalmazza.

1. §

A hatálybaléptető rendelkezést tartalmazza.